पिछले दिनों जिन तस्वीरों पर पूरे यूपी में बवाल हुआ, उन तस्वीरों को कैमरे में कैद किया मदन मौर्या ने. और ये कारनामा उन्होंने पहली बार नहीं किया है. दर्जनों बार कर चुके हैं. मेरठ के मेडिकल कालेज में अगर कोई अपराधी फर्जी तरीके से अस्पताल में भर्ती हो गया और उसे पता लग गया कि मदन मौर्या आ रहे हैं तो वो सिर पर पांव रखकर भाग खड़ा होता है. उसी मदन मौर्या ने एक पुलिस अधिकारी के घर में घुसकर होमगार्डों के हो रहे उत्पीड़न की तस्वीरें उतारी. होमगार्ड लोग टायलेट साफ कर रहे थे, पोछा लगा रहे थे. और इनकी तस्वीरें उतारीं मदन मौर्या ने.